text: Ku din nan dakaru masu makami wadanda kuke gudanar da ayyukanku da ke da ma'ana ta jihadi ne za ku iya tabbatar da hakan. Tun daga farkon lokacin da aka kafa tsarin Jamhuriyar Musulunci, mu dai babu wata kasa da muka tsokana da yaki kuma a nan gaba ma ba za mu yi hakan ba, sannan kuma gwargwadon yadda za mu iya za mu hana faruwar irin wannan yakin da aka shirya da ma wanda ya kunno kai ba tare da shiri ba - to wannan dai lamari ne da yake nan a wajensa - mu dai wata al'umma ce mai son zaman lafiya da sulhu; to amma mutanen da suke son ciyar da ayyukansu gaba ta hanyar amfani da karfin soji da amfani da tursasawa, to wajibi ne su ji a jikinsu cewa akwai wata al'umma tsayayyiya a gabanta; ko shakka babu ku din nan sojin ruwa ku ne alamar irin wannan tsayin daka da karfi na al'umma a cikin teku da kuke nan a dukkanin bakin ruwan nan.